**“УЕБ МЕДИЯ ГРУП” АД**

**Пояснителни бележки, към уведомление на консолидирана основа за финансовото състояние, съгласно чл. 100о1, ал.4 ЗППЦК и чл. 33а1, от НАРЕДБА № 2 на КФН от 17.09.2003 г. за периода 01.01.2024г. – 31.12.2024 г.**

**1. Важни събития за икономическа група „УЕБ МЕДИЯ ГРУП” АД, настъпили през периода 01.01.2024 г. – 31.12.2024г.**

**Към 31.12.2024 г. ''УЕБ МЕДИЯ ГРУП'' АД е мажоритарен собственик в три дружества с пряко участие в капитала и дружество с 50% от капитала , квалифицирано като малцинствено участие както следва:**

|  |  |  |  |
| --- | --- | --- | --- |
| **Наименование на дружеството** | **Седалище и адрес на управление, предмет на дейност** | **Размер на капитала на Дружеството/лева/** | **Брой на притежаваните акции/дялове/ %** |
| 1.“УЕБ НЮЗ БГ“ ЕООД | Гр. София, ул. ''Фр.Жолио Кюри'' № 20, ет.10,,Предоставяне на достъп до Информационни системи и всякакъв вид услуги-програмни, рекламни, творчески и др. | 107 000 | 1070 дяла100% |
| 2. ИНФОСТОК“ АД | Гр. София, ул. ''Фр.Жолио Кюри'' № 20, ет.5,,Изработване и поддръжка на интернет страници, предоставяне на интернет услуги, хостинг и др. | 57 000 | 3 955 бр.70% |
| 3. “УЕБКАФЕ”' ЕАД | Гр. София, ул. ”Стара планина” № 3, ет. 3, ап. 9,Информационни, рекламни, програмни и други услуги в областта на електронните медии, издателска и продуцентска дейност“ | 213 000 | 213 000 бр.100% |
| 4. „Фалкънуинг студио" ЕООД” ООД  | Гр. София, ул. ''Фр.Жолио Кюри'' № 20, ет.10Предоставяне на достъп до информационни системи и всякакъв вид услуги - програмни, рекламни и творчески информационно разпространение и медии, предоставяне и използване на телекомуникационни средства | 5 000 | 5 000 бр.100% |

От началото на годината до края на четвърто тримесечие на 2024 г., приходите от услуги възлизат на 2 746 хил. лв. спрямо 2 982 хил. лв. за четвърто тримесечие на 2023г

**2. Важни събития за икономическа група „УЕБ МЕДИЯ ГРУП” АД, относно лицата и начина на представителство на дружеството, настъпили през периода 01.01.2024 - 31.12.2024г.**

С вписване на 05.07.2024 год., в Търговския регистър към Агенцията по вписванията са отразени следните промени по партидата на „УЕБ МЕДИЯ ГРУП”АД:

- заличени са Марин Иванов Стоев и Георги Бойков Тодоров като членове на Съвета на директорите;

- като нови членове на Съвета на директорите са вписани Ромил Светозаров Златанов и Михаил Петров Методиев;

- с пет години е удължен мандатът на Съвета на директорите до 27.06.2029 г.

Към 30.09.2024, Дружеството се представлява от Здравко Атанасов Стоев - изпълнителен член. на съвета на директорите.

**3. Влияние на важните събития за икономическа група „УЕБ МЕДИЯ ГРУП” АД, настъпили през периода 01.01.2024 - 31.12.2024 г. върху резултатите във финансовия отчет**

Към края на отчетния период собствения капитал на Групата е в размер на 2 886 хил. лв. или спад от 21.13% спрямо декември 2023г.

Към 31.12.2024г. Групата отчита приходи в размер на 2 746 хил. лв. спрямо 2 982 хил. за четвърто тримесечие на 2023г., което е с 8% спад за съответния период спрямо съответния период на предходната година. Разходите на Групата за този период са в размер на 3 978 хил. лв., спрямо 4 082 хил. лв. за четвърто тримесечие на 2023г., което е намаление с 3 % спрямо съответния период на предходната година.

Групата отчита загуба за периода в размер на 775 хил. лв., спрямо 810 хил. лв. за четвърто тримесечие на 2023г., което е с 4 % намаление на загубата спрямо съответния период на предходната година.

През 2-ро тримесечие на 2024г., съгласно условията по облигационния заем, Дружеството майка е изплатило главници и лихви на облигационерите в размер на 1 240 хил. лева.

През 4-то тримесечие на 2024 г., съгласно условията по облигационния заем, „УЕБ МЕДИЯ ГРУП“ АД е изплатило главници и лихви на облигационерите в размер на 1 210 хил. лева.

Във връзка с постановено от Софийски градски съд Решение от 20.11.2020 г., Дружеството следва да прехвърли собствеността върху акции, придобити през 2018 г., на обща стойност 7 616 хил. лв. Дружеството има право да получи обратно платените от него парични средства на дружествата продавачи по първоначалните сделки от 2018 г., а те да възстановят сумите, платени от дружеството за придобиване на съответните финансови активи. На база постановлението Дружеството е признало в отчета за финансовото състояние Вземания от сделки с финансови активи. През 2024 г. Дружеството е получило всички суми от дружествата продавачи и няма отразени суми в отчета за финансовото състояние като вземания от сделки с финансови активи.

С вписване в Търговския регистър към Агенцията по вписванията на 09.07.2024г. ,Дружеството майка е придобило 100% от капитала на Уолфстоун Студио ЕООД .

С вписване в Търговския регистър към Агенцията по вписванията на 01.08.2024г., Дружеството „Уолфстоун Студио” ЕООД е променило наименованието на “Фалкънуинг студио” ЕООД.

**4. Описание на основните рискове и несигурности, пред които е изправена икономическа група „УЕБ МЕДИЯ ГРУП” АД**

Управлението на рисковете е неразделна част от политиката по управление на дружеството, тъй като е свързано с доверието на инвеститорите.

Инвестирането в ценни книжа, както и всяка стопанска дейност крие рискове.

В този смисъл, инвестициите на акционерите в дружеството могат да бъдат засегнати от различни видове рискове на пазарната среда, които влияят върху дейността на икономическа група „УЕБ МЕДИЯ ГРУП” АД.

Рискът може да се дефинира като несигурността дадена прогноза да съвпадне с действителността под влиянието на различни фактори, което да доведе до по-ниска доходност.

Рисковете, на които е изложена икономическа група “УЕБ МЕДИЯ ГРУП“ АД са обособени в зависимост от пораждащите ги фактори и възможностите за управлението им.

***Систематични или “Общи” рискове***

Систематичните рискове са тези, които действат на макроикономическо ниво, оказват влияние на стопанските субекти, но не са под прекия им контрол, каквито са политическия и макроикономическите рискове.

*Политическият риск* отразява влиянието на политическите процеси в страната върху стопанския и инвестиционния климат и в частност върху възвращаемостта на инвестициите. През последните две години политическите процеси в страната създават турбулентна икономическа среда и липса на предвидимост

Макроикономическият риск се характеризира чрез основните макроикономически индикатори: брутен вътрешен продукт, валутни курсове, лихвени равнища, инфлация, бюджетен дефицит, безработица и др. От изброените индикатори, лихвените равнища, инфлацията и безработицата влияят пряко върху възвращаемостта на инвестициите на икономическата група “УЕБ МЕДИЯ ГРУП”АД.

За трето тримесечие на 2024 г., по данни на НСИ e отчетена инфлация от от 2,2 % спрямо декември 2024 г., а в сферата на услугите инфлация от 4.5 %. Данните показват забавяне темпа на инфлацията спрямо развитието на инфлационните индекси за 2023. Цените на услугите на Дружествата в групата изостават спрямо общото ниво на инфлация, което води до намаляване обема на приходите и увеличаване размера на разходите.

Безработицата към 31.12.2024г. е запазила нивото си от предходното тримесечие, което не оказва съществено влияние върху търсенето на услугите на Дружествата в групата. Лихвените равнища през четвърто тримесечие на 2024 отчетоха тенденция на леко покачване спрямо предходното тримесечие на 2023г. Взети заедно тези фактори оказват пряко влияние върху резултатите на Групата.

***Несистематични рискове***

Несистематичните рискове са фирмени рискове, върху които икономическа група “УЕБ МЕДИЯ ГРУП”АД има пряк контрол. В зависимост от пораждащите ги фактори, несистематичните рискове се разделят на секторен (отраслов) риск, касаещ несигурността в развитието на отрасъла като цяло и общофирмен риск, който обединява бизнес риска и финансовия риск.

Секторният риск се поражда от влиянието на технологичните промени в отрасъла, поведението на мениджмънта, конкуренцията на външни и вътрешни доставчици на медийни продукти в българското интернет пространство. Пазарният сегмент, обхванат от икономическа група “УЕБ МЕДИЯ ГРУП”АД има допирни точки с рекламния пазар на конвенционалните медии и няма специфични рискови характеристики. Дейността на дружествата в групата е концентрирана в областта на създаване и менажиране на уеб медии, интернет съдържание, платформи за услуги, реклама. Предлаганите продукти и услуги са пряко свързани с макроикономическата среда, т.е при подобряване на икономическата среда тези продукти и услуги ще бъдат с непрекъснато нарастващ темп на потребление.

Бизнес рискът е свързан със специфичната дейност на дружествата в Групата и отразява несигурността от получаване на приходи и формиране на положителен финансов резултат. Особено сложно е предвиждането на движението на цените на услугите и броя на клиентите в условията на икономическа стагнация.

Управлението на бизнес риска по посока на неговото минимизиране за Групата продължава в следните основни направления:

* Диверсификация на информационните канали и услуги, които предлага на аудиторията и в които рекламодателите могат да рекламират;
* Бързо реагиране и адаптиране на предлаганите от дружеството услуги съобразно променящите се технологии и желания на интернет потребителите;
* Непрекъснато подобряване на софтуера и хардуера в съответствие със световните уеб стандарти за съвременни сайтове.

Финансовият риск показва допълнителна несигурност на кредиторите за получаване на техните вземания в случаи, когато дружеството използва привлечени или заемни средства.

Като основни измерители на финансовия риск се използват показателите за финансова автономност и коефициент на задлъжнялост.

Високото равнище на коефициента за финансова автономност, респективно ниското равнище на коефициента за финансова задлъжнялост, са един вид гаранция за инвеститорите за възможността на Дружествата в групата да плащат регулярно, своите дългосрочни задължения.

Ликвидните рискове са свързани с възможността Дружествата в групата да не погасят в договорения размер или срок свои финансови задължения.

Дейността по планиране на капиталовите ресурси и източниците на финансиране е основен приоритет в управлението на Дружествата в групата.

Конкуренцията в бранша може да доведе до намаляване обема или цените на услугите, а от там и до по-малки приходи и доходност.

**5. Сделки със свързани и/или заинтересовани лица**

През периода 01.01.2024г.- 31.12.2024г. сделките със свързани лица и/или заинтересовани лица са както следва.

Дружеството майка има предоставен търговски заем на дъщерно дружество в размер на 443 хил. лв. Дружеството майка е начислило очаквани кредитни загуби за вземането в съответствие с МСФО 9 в размер на 79 хил. лв. Към 31.12.2024 г. вземането възлиза на 493 хил. лв., вкл. начислена лихва със срок на погасяване 15.04.2025 г. при годишна лихва 6%. Начислената лихва за отчетния период по това вземане възлиза на 27 хил. лв.

УЕБ МЕДИЯ ГРУП“ АД – дружеството майка е предоставило търговски заем на дъщерното дружество Фалкънуинг студио ЕООД в размер на 50 хил. лв. Към 31.12.2024 г. вземането възлиза на 52 хил. лв., вкл. начислена лихва със срок на погасяване 31.12.2025 г. при годишна лихва 4.5%. Начислената лихва за отчетния период по това вземане възлиза на 2 хил. лв.

Дружеството майка е предоставило търговски заем на дъщерно дружество в размер на 190 хил. лв. Към 31.12.2024 г. вземането възлиза на 200 хил. лв., вкл. начислена лихва със срок на погасяване 10.11.2025 г. при годишна лихва 4.5%. Начислената лихва за отчетния период по това вземане възлиза на 10 хил. лв.

През отчетния период Дружеството майка е предоставило търговски заем на дъщерно дружество в размер на 90 хил. лв. Към 31.12.2024 г. вземането възлиза на 91 хил. лв., вкл. начислена лихва със срок на погасяване 31.12.2026 г. при годишна лихва 4.5%. Начислената лихва за отчетния период по това вземане възлиза на 1 хил. лв.

През отчетния период Дружеството майка е предоставило търговски заем на дъщерно дружество в размер на 751 хил. лв. вкл. начислена лихва. Дружеството майка е начислило очаквани кредитни загуби за вземането в размер на 179 хил. лв. Към 31.12.2024 г. вземането възлиза на 575 хил. лв., вкл. начислена лихва със срок на погасяване 31.12.2027 г. при годишна лихва 5. %. Начислената лихва за отчетния период по това вземане възлиза на 4 хил. лв.

Дружеството майка е предоставило търговски заем на мажоритарният собственик НЮ УЕБ МАРКЕТ ЕАД в размер на 12 хил. лв. Към 31.12.2024 г. вземането възлиза на 12 хил. лв., вкл. начислена лихва със срок на погасяване 01.09.2025 г. при годишна лихва 4.5%.

Към 31.12.2024 г. дъщерното дружество „УЕБ НЮЗ БГ” ЕООД има вземане по договор за цесия, по който длъжник е един от собствениците на Групата, а кредитор непряк собственик на Групата. Сумата на вземането към 31.12.2024г. е в размер на 361 хил. лв., вкл. лихва в размер на 89 хил. лв. Съгласно договор за цесия, задължението по посочения договор е прехвърлено към несвързано лице с Групата и е в размер на 177 хил. лв.

Към 31.12.2024 г. дъщерното дружество „ИНФОСТОК“ АД има задължение по договор за цесия в размер на 146 хил. лв., вкл. начислена лихва в размер на 34 хил. лв. със срок на погасяване 29.05.2024 г. при годишна лихва 5%. Начислената лихва за отчетния период по това задължение възлиза на 6 хил. лв.

**6.Информация за нововъзникнали съществени вземания и/или задължения от началото на годината до края на трето тримесечие 2024г.**

Дружествата в групата нямат нововъзникнали съществени вземания и задължения през настоящия отчетен период, които биха се отразили негативно върху финансовото му състояние .Всички вземания и задължения възникнали през периода 01.01.- 31.12.2024 г. са краткосрочни и са свързани с текущата дейност на дружеството.

Изпълнителен член на СД:

 **/Здравко Стоев /**